**Lopšelis darželis „Kregždutė“**

**Direktorė Kristina Vorienė**

**METŲ VEIKLOS ATASKAITA**

2018-01-17 Nr. 1

Panevėžys

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Mokykla savo veikloje vadovaujasi 2017 m. kovo 30 d. direktoriaus įsakymu Nr. 1-21 patvirtintu Panevėžio lopšelio – darželio „Kregždutė“ 2017-2019 strateginiu planu. 2017-2019 metų įstaigos strateginiai tikslai: užtikrinti ugdymo paslaugų kokybę, modernizuoti vidaus ir lauko erdves, pritaikant jas vaikų poreikiams, sudaryti sąlygas ugdyti, stiprinti, gerinti savo ir kitų sveikatą, plėtoti ekologinę kultūrą. Strateginis planas įgyvendinamas per metinius veiklos planus. Metinis veiklos planas patvirtintas 2018 m. sausio 15 d. direktoriaus įsakymu Nr. 1-4 „Dėl Panevėžio lopšelio – darželio „Kregždutė“ 2018 metų veiklos plano patvirtinimo“. 2018 metų veiklos planas dera su įstaigos strateginio plano tikslais ir uždaviniais.**Tikslas**: Užtikrinti ugdymo paslaugų kokybę (2018 m. numatyti uždaviniai: tobulinti ugdymo turinį; tęsti IKT diegimą ugdymo procese; nuosekliai kelti pedagogų kompetencijas)Lopšelyje – darželyje „Kregždutė“ (toliau - darželis) ugdymo procesas organizuojamas pagal įstaigos mokytojų sukurtą ikimokyklinio ugdymo programą „Pažinimo taku“, Priešmokyklinio ugdymo planą.Darželyje vykdoma integruota į ugdymo programą (prevencinė) emocinio intelekto ugdymo pograma Kimochi, kuri leidžia kūrybingai dirbti net su pačiais mažiausiais ugdytiniais. Kiekvieną savaitę visose grupėse vyksta Kimochi veiklos. Grupės mokytojos, kartu su tėveliais turi pagamintus Kimochi medžius, kuriuose ir gyvena šios programos herojai. Visos grupės aprūpintos Kimochi didžiaisiais lėlių komplektais. Emocinio intelekto ugdymo programa pristatyta mokyklos internetinėje svetainėje. Vyr. mokytoja Ina Ramonaitė programą pristatė miesto lopšelių darželio mokytojoms.Darželyje daug dėmesio skirta IKT naudojimui ugdymo procese. Visos darželio grupės aprūpintos kompiuteriais, penkiose grupėse yra stacionarios multimedijos. Keturios grupės turi edukacinį robotuką „Bee-bot“, kurio dėka vaikai gali įtvirtinti įgytas žinias, susipažinti su programavimo žingsneliais. Mokytojai veda užsiėmimus, kuriuose naudojama interaktyvi medžiaga. Ypač tai pasiteisina priešmokyklinio ugdymo grupėse. IT pagalba vaikai lengvai sudominami ugdomąja veikla, geriau įsisavina gaunamą informaciją ir geba ją panaudoti .Darželyje veikia Vaiko gerovės komisija, teikiama logopedo ir nuo 2018 m. spec pedagogo pagalba.Darželyje plačiai naudojamės elektroninio dienyno teikiamomis galimybėmis: planuojant, analizuojant, vertinant vaikų pasiekimus, informuojant ugdytinių šeimas. Šiais metais elektroninio dienyno prieigą suteikėme tėveliams, kurie aktyviai ja naudojasi. Elektroninio dienyno pagalba gerėja pedagogų ir tėvelių komunikaciją, pedagogams palengvinamas kasdieninės dokumentacijos tvarkymas.Pedagogams buvo sudarytos palankios sąlygos profesiniam tobulėjimui, kompetencijų puoselėjimui. Įstaigoje 2018 m. mokytojams organizuoti seminarai: „Motyvuojanti kūno kultūra ikimokyklinio ugdymo įstaigoje. Patarimai pedagogui praktikui“, „Komandos formavimas per sportą ir olimpines vertybes“. Šiuo metu visi įstaigoje dirbantys pedagogai įgyja teisę dirbti pagal priešmokyklinio ugdymo programą.2018 m. pedagogai aktyviai dalyvavo mieste ir respublikoje organizuotuose mokymuose, seminaruose, konferencijose. Pedagogai kvalifikaciniuose renginiuose iš viso buvo 450 valandų.Darželio pedagogės aktyviai dalinosi darbo patirtimi su miesto pedagogų bendruomene, skaitė pranešimus seminaruose, mokslinėse konferencijose.Tenkinant tėvų poreikius, sudarytos sąlygos neformaliojo švietimo užsiėmimams įstaigoje. Pasirašytos sutartys su neformalaus švietimo teikėjais: VŠĮ „Robotikos akademija“, „Aukštaitijos krepšinio mokykla“, sportinių šokių treneriu Dariumi Norušu, anglų kalbos mokytoju Aurimu Kalinausku, dailės mokytoja Irena Nemaniene ir Rasa Daujotiene, organizuojančia „Futboliuko“ treniruotes įstaigoje.**Tikslas:** modernizuoti vidaus ir lauko erdves, pritaikant jas vaikų poreikiams (2018 m. uždaviniai: plėtoti edukacines erdves, atnaujinti lauko ir vidaus ugdymo (si) aplinkas ir įrangą)Darželyje saugi, šiuolaikiška, estetiška ugdomoji aplinka nuolat tobulinama ir atnaujinama, todėl pagerinamos ugdymo sąlygos. Lauko edukacinės erdvės pritaikytos vaikų žaidimams ir pažintinei veiklai. Šiais metais lauko edukacinė erdvės pasipildė naujomis priemonėmis: „Sliekų nameliu“, „Ekspermentinės grūdinės kultūros“, „Lauko laboratorija“, „Kliučių takelis“ „Matematika gamtoje“, „Raidžių takas“, „Skaičių takas“ Atnaujintos priemonės: šachmatų lenta, „Sveikatingumo takas“, „Ekspermentinis vaistažolių darželis“, „Vabalų namelis“ 2018 m. darželis dalyvavo edukacinių erdvių konkurse Panevėžio mieste. Siekiant užtikrinti vaikų saugumą, 2018 m. darželyje pakeista 123 metrai tvoros, kuri atitinka Lietuvos Respublikos higienos normos HN75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ reikalavimus, visi varteliai ir pagridiniai darželio vartai. Vidaus aplinkose: „Drugelių“ grupėje atliktas kapitalinis sanitarinio mazgo ir virtuvėlės remontas, pakeisti visi vamzdynai, santechnikos įranga, baldai.„Drugelių“, „Giliukų“, „Bitučių“ „Nykštukų“, „Boružėlių“ grupėse atnaujinti rūbinėlių baldai, lopšelio grupės aprūpintos naujomis kėdutėmis, naktipuodžių spinta.Darželio virtuvėje sumontuotas naujas gaminimo stalas, papildytas inventorius.2018 m. darželyje įrengta informacinė šilumos suvartojimo monitoringo ir valdymo sistema.Grupės aprūpintos projektoriais, kompiuiteriais, Kimochi lėlių komplektais, kitomis ugdymo procesui reikalingomis priemonėmis.**Tikslas:** sudaryti sąlygas gerinti, stiprinti sveikatą (2018 m. uždaviniai: skatinti darželio bendruomenės narių bendravimą ir bendradarbiavimą, siekiant sukurti sveiką aplinką įstaigoje; formuoti vaikų sveikos gyvensenos įgūdžius, įtraukiant įstaigos bendruomenę ir socialinius partnerius).Nuo 2017 m. rugsėjo mėn. ir visus 2018 m. bendradarbiavome su VšĮ „Tikra mityba“ ir įgyvendinome projekto „Sveikatiada“ koordinatorių inicijuotas sveikos mitybos ir fizinio aktyvumo veiklas ldarželyje; dalyvavome respublikiniame ikimokyklinio ugdymo įstaigų projekte „Lietuvos mažųjų žaidynės“, kuriose mūsų įstaigos komanda pateko į projekto finalą; dalyvavome: Panevėžio Visuomenės sveikatos biuro konkurse „Sveikuolių sveikuoliai“; Panevėžio kūno kultūros ir sporto centro organizuotose sporto varžybose „Mokausi orientuotis“; Panevėžio futbolo akademijos organizuotose tarpdarželinėse futbolo varžybose; sportinėse varžybose „Vyturio“ progimnazijoje; Panevėžio Visuomenės sveikatos biuro projekte „Spalis - sveikatos stiprinimo mėnuo“.Įvairių grupių vaikams ikimokyklinio ir priešmokyklinio ugdymo mokytojos, visuomenės sveikatos biuro specialistė vedė užsiėmimus sveikatos stiprinimo temomis. Praktiniai užsiėmimai: „Gripui - ne“, „Kad akytės būtų sveikos“, „Triukšmo žala sveikatai“, „Vasaros pavojai“, „Sveiki dantukai - balta šypsena“; paskaitos: „Noriu būti švarus“, „Pavojai žiemą“; parodos: „Žiemos smagumai“, „Emocijos“; sveikatos valandėlės: „Triukšmas“, „Vitaminai, kuo jie naudingi“.Vykdėme tęstinius grupių projektus „Bitelė darbštuolė - sveikatos teikėja“, „Augu sveikas, kaip ridikas“.**Tikslas:** plėtoti ekologinę kultūrą (2018 m. uždaviniai: gamtosauginis ugdymas bendraujant su socialiniais partneriai; diegti gamtosauginio ugdymo principus).Siekiant įskiepyti meilę gamtai, vaikai nuo mažens mokomi sėti, auginti ir rūpintis augalais. Darželyje įrengtas eksperimentinis daržas, vaistažolių darželis, eksperimentinis sodas. Norėdami parodyti gamtoje vykstančius virsmus, turime įsirengę kompostinę. Šiais metai įrengėme grūdinių kultūrų pažinimui skirtą edukacinę zoną.Daug dėmesio skirėme mokymuisi saugoti gamtą, rūšiuoti šiukšles, turime rūšiavimo konteinerius. Šiai metais sėkmingai tęsėme projektą „Mažieji gamtininkai“, organizavome šventę „Kiškio daržas“, parodas „Moliugėlių fiesta“, „Neliūdėk, medeli“.Pavasarį organizavome akciją „Mes visada darome“, kurios metu visa darželio bendruomenė tvarkė ir atnaujino įstaigos teritoriją. Vykdėme ir įgyvendinome projektines veiklas. Projektinės veiklos dėka darželyje ugdomoji veikla tapo įvairesnė, prasiplėtė partnerystės tinklas, pagerėjo sąveika su tėvais. Mokykla kartu su socialiniu partneriu Panevėžio gamtos mokykla dalyvavo ekologiniuose projektuose: „Auginkime kartu“, „Už vieną trupinėlį čiulbėsiu visą vasarėlę“; prisijungėme prie tarptautinio ikimokyklinio ir priešmokyklinio ugdymo įstaigų edukacinės - praktinės veiklos „Gamtos ekspermentai“; panaudodami antrines žaliavas kiekviena įstaigos grupė kūrė grupės simbolius ir jais pasipuoše savo lauko žaidimų aikšteles; prisijungėme prie socialinio projekto „Apkabinkime Žemę“.Organizavome vakaronę vaikams ir tėveliams „Susėsma mudu abudu“, kuri telkė darželio bendruomenę, puoselėjo lietuviškas tradicijas ir papročius, ugdė gamtos pajautimą.Darželio pedagogai ir ugdytiniai aktyvūs įvairiuose Panevėžio miesto renginiuose. Dalyvavome: „Rūtos“ lopšelio - darželio kūrybinių darbų parodoje „Pavasaris Velykų margutyje“, „Draugystės“ lopšelio - darželio kūrybinių darbų parodoje „Netradiciniai muzikos instrumentai“; įgyvendinant neigiamų socialinių veiksnių prevencijos projektą „Būk mano draugas ir žaiskime kartu“ kūrybinių darbų parodoje „Mes esame draugai“; Panevėžio miesto meninio ugdymo pedagogų metodinio būrelio renginyje „Skiriu Lietuvai“; CIDO arenoje vykusiame renginyje „Sing Christmas“ ir kalėdinio žaisliuko konkurse.Dalyvavome ir respublikiniuose renginiuose: Vilniaus lopšelio - darželio „Pipiras“ organizuotoje akcijoje „Įpink žodį į juostą“, skirtame Lietuvos 100- mečiui ir Vilniaus lopšelio - darželio „Justinukas“ edukacinėje – praktinėje veikloje „Gamtos eksperimentai“. Darželis organizavo Panevėžio ikimokyklinių įstaigų kūrybinių darbų parodas „Baltas nykštukų miestelis“, „Kas yra man Lietuva“, „Stebuklinga kepurė“ ir „Policijos automobilis“.Prisijungėme prie Tarptautinės komisijos organizuotų iniciatyvų: „Atmintis gyva, nes liudija“, skirtos Sausio 13 – ąjai paminėti ir Tolerancijos dienos. Prisijungėme prie respublikinio socialinio projekto „Apkabinkime Žemę“, kuriame priešmokyklinės grupės vaikai šoko Žemei šokį. „Drugelių“ ir „Kačiukų“ grupės ugdytiniai dalyvavo Luminor banko organizuotame projekte „Sena yra nauja“ renginyje „Pasakiški pusryčiai“, edukacinėje programoje ikimokyklinio amžiaus vaikams Europos paveldo dieną.Bendradarbiaudami su socialiniais partneriais darželio ugdytiniai dalyvavo: viešosios bibliotekos filialo „Židinys“ organizuotame rytmetyje „Laisvės sparnai“, skirtame Lietuvos valstybės atkūrimo 100 – mečiui paminėti, Europos kaimynų dienos minėjime „Kaimynėli, svečias būk!“, Helovino puotoje „101 ragana“, Šiaurės šalių bibliotekos savaitės rytmetyje „Auštant“; „Vyturio“ progimnazijos organizuotose sportinėse varžybose priešmokyklinio amžiaus vaikams; lopšelio - darželio „Jūratė“ foto parodoje „Ruduo vaiko akimis...“.Šių metų darželio veiklos leido sėkmingai įgyventinti 2018 m. veiklos programoje numatytus tikslus ir uždavinius. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| **1.1. Pagerinti ir modernizuoti aplinką lauko ir vidaus ugdymo erdvėse, atsižvelgiant į saugos ir sveikatos reikalavimus.****1.2.Lauko edukacinių aplinkų atnaujinimas ir išplėtimas.** | 1.1.1.Lietuvos Respublikos higienos normos HN75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ įgyvendinimas.1.1.2.Plečiamas vaikų akiratis, įgyjamos žinios apie supančią aplinką, sudarytos sąlygos kokybiškam ugdymo procesui lauke. Į ugdymo aplinkų kūrimą įsitrauks visi darželio bendruomenės nariai, tai skatins bendruomenę telktis aktyviai , kūrybiškai bendradarbiauti . | 1.1.1.1.Sutvarkyta darželio tvoros varteliai ir vartai, pakeisti keli tvoros segmentai.1.1.1.2. Suremontuotos vienos grupės prausyklos patalpos1.1.1.3 Atnaujinti dviejų grupių rūbinėlių baldai.1.1.2.1.Atnaujintos keturios ir sukurtos dvi naujos edukacinės aplinkos kieme. | Siekiant užtikrinti vaikų saugumą, 2018 m. darželyje pakeista 123 metrai Lietuvos Respublikos higienos normos HN75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ reikalavimus atitinkanti tvora, visi įstaigos varteliai ir pagridiniai darželio vartai.  „Drugelių“ grupėje atliktas kapitalinis prausyklos remontas, papildomai suremontuotas tualetas ir virtuvėlė. Pakeisti visi vamzdynai, santechnikos įranga, baldai .„Drugelių“ grupei nupirkti rūbinėlės baldai, papildomai rūbinėlių baldais aprūpintos „Giliukų“, „Bitučių“, „Nykštukų“, „Boružėlių“ grupės, taip pat lopšelių grupės aprūpintos naujomis kėdutėmis, naktipuodžių spinta.Darželio virtuvėje sumontuotas naujas gaminimo stalas, papildytas inventorius.Darželyje atnaujintos keturios edukacinės erdvės: šachmatų lenta, „sveikatingumo takas“, „Ekspermentinis vaistažolių darželis“ ir „Vabalų namelis“.Sukurtos septynios naujos edukacinės erdvės: „Sliekų nameliu“, skirta vaikams stebėti sliekų gyvenimą; „Ekspermentinės grūdinės kultūros“ skirta vaikams susipažinti su įvairiomis grūdinėmis kultūromis; „Lauko laboratorija“, skirta vaikams tyrinėti, bandyti, susipažinti su supančiu pasauliu; „Kliučių takelis“ “, skirta vaikams sportuoti, aktyviai leisti laiką lauke; „Matematika gamtoje“ skirta vaikams susipažinti su geometrinėmis figūromis ir spalvomis, dydžiais; „Raidžių takas“ - raidėms pažinti ,„Skaičių takas“ skaičiams pažinti. Papildomai „Kačiukų“ grupės tėveliai atnaujino poilsio erdvę darželio vaikams, „Obuoliukų “ ir „Žirniukų“ grupės tėveliai gamino netradicinius inkilus, kurie papuošė darželio teritoriją. Visas šias edukacines ardves kūrė mokytojai, tėveliai, vaikai. Prie visų edukacinių erdvių buvo pastatytos informacinės lentelės. 2018 m. darželis dalyvavo edukacinių erdvių konkurse Panevėžio mieste. Patirtys apie lauko ir vidaus edukacinių erdvių kūrimą ir panaudojimą vaikų ugdyme pristatėme respublikinėje metodinėje praktinėje konferencijoje „Išlaisvintas kūrybiškumas: nuo iliuzijos iki realybės“.Edukacinių erdvių tobulinimas užtikrino efektyvesnę ugymo kokybę. |
| 1.2 Tobulinti profesinę kompetenciją, vykdant IKT efektyvų taikymą ir panaudojimą ugdomajame procese. | 1.2.1.Taikyti dokumentų valdymo naujoves, efektyvinti personalo veiklą, taupyti laiko sąnaudas.1.2.2.Plėtoti įstaigos informacinę sistemą. | 1.2.1.1.Parengta e-dokumentų valdymo tvarka, 5-iose darbo vietose įdiegta ir naudojama e-dokumentų valdymo sistema @vilys.1.2.1.2. Elektroninio dienyno sistemos tobulinimas. | Parengtas ir patvirtintas naujas dokumentų rengimo, tvarkymo ir apskaitos aprašas. Papildomai parengtas ir patvirtintas dokumentų tvarkymo ir apskaitos dokumentų valdymo sistemoje @vilys tvarkos aprašas. Įstaigoje 5-iose darbo vietose įdiegta ir pradėta dirbti su elektronine dokumentų valdymo sistema @vilys. Nuo 2018 m. vasaros savivaldybės dokumentai teikiami e siuntos pagalba adoc formatu, naudojami elektroniniai parašai.Darželyje naudojame elektroninį dienyną. Šiais metais elektroninio dienyno prieigą suteikėme tėveliams, kurie aktyviai ja naudojasi. Tai gerina bendruomenės narių komunikaciją, skatina intensyvesnį mokytojų, tėvelių bendravimą siekiant ugdymo rezultatų gerinimo, lengvina kasdieninį dokumentacijos pildymą pedagogams ir jos kontrolę administracijai.  |
| 1.3.Kimochi programos įgyvendinimas | 1.3.1.Ugdysis vaikų socialinės ir emocinės kompetencijos. | 1.3.1.1. Visose grupėse sukurtos kimochi programai vesti edukacinės aplinkos (medžiai).1.3.1.2. Kiekvienoje grupėje nuo rugsėjo mėn. bus vedami 2-3 užsiėmimai per mėnesį (temos atsispindės e dienyne).1.3.1.3. Kimochi programa bus viešinama įstaigos internetinėje svetainėje.1.3.1.4. Organizuojamos 1-2 atviros veiklos miesto pedagogams. | Darželyje vykdoma integruota į ugdymo programą (prevencinė) emocinio intelekto ugdymo pograma Kimochi, kuri leidžia kūrybingai dirbti net su pačiais mažiausiais ugdytiniais. Visose grupėse sukurti Kimochi medžiai, kuriuose ir gyvena šios programos herojai. Kiekvieną savaitę kiekvienoje grupėje vyksta Kimochi užsiėmimai. Programa viešinama mokyklos internetinėje svetainėje (http://kregzdutedarzelis.lt/kimochi-programa/). Vyr. mokytoja Ina Ramonaitė programą pristatė miesto lopšelių darželio pedagogams.Papildomai visos grupės aprūpintos Kimochi didžiaisiais lėlių komplektais, tėvams paruoštas lankstinukas.  |